Denis Istomin jahonning 2-raketkasi Novak Jokovichni qanday taslim qildi? (video)

O‘zbekistonlik tennischi Denis Istomin “Katta dubulg‘a” turkumiga kiruvchi Australian Open–2017 musobaqasining ikkinchi davrasida jahonning ikkinchi raketkasi – serbiyalik Novak Jokovichga qarshi bahs olib borib, 7:6, 5:7, 2:6, 7:6, 6:4 hisobida zafar quchdi va tarixiy natijani qayd etdi.
Quyida mazkur uchrashuvning qiziqarli vaziyatlari yozib olingan videolavhani tomosha qilish mumkin.

Eslatib o‘tamiz, Denis Istomin 17-yanvar kuni o‘tkazilgan ilk davrada xorvatiyalik Ivan Dodigni 4 setda – 6:1, 6:4, 3:6, 7:5 mag‘lub etgandi. Uchinchi davrada o‘zbekistonlik tennischi Ispaniya vakili, jahonning 31-raketkasi Pablo Karreno Bustaga qarshi bahs olib boradi. Bo‘lajak o‘yin natijasidan qat’i nazar Istomin 97 ming dollar ishlab oladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.